૧૮ જૂનથી ૧૫ ઓગસ્ટ વચ્ચે કેજરીવાલે પાર્ટીના સભ્યોના ૧૦૨ ટિ્‌વટને રીટિ્‌વટ કર્યા છે. જેમાં મનીષ સિસોદિયાના તમામ ટિ્‌વટ શામેલ છે. જેના ઉપરાંત પત્રકારોના ૮૦ અને અન્ય પક્ષના ૧૧ ટિ્‌વટ રીટિ્‌વટર કર્યા છે. જેમાં તેમના ટિ્‌વટ અને અન્ય અમુક રીટિ્‌વટનો સમાવેશ કરવામાં આવ્યો નથી. તેમને સિસોદિયાને ૩૧ વખત રીટિ્‌વટ કર્યા અને સૌરભ ભારદ્વાજને ૧૯ વખત રીટિ્‌વટ કર્યા છે. કેજરીવાલ પોતાનું ટિ્‌વટર હેન્ડલ જાતે જ જોતાં રહેતાં હોય છે. તેઓ મોટેભાગે ટિ્‌વટને રીટિ્‌વટ પણ કરતાં રહેતાં હોય છે, જેમાં દિલ્હી સરકારના વખાણ કરવામાં આવ્યા હોય અને જેમાં ભાજપના કામ અને વડાપ્રધાન નરેન્દ્ર મોદીની ટીકા કરવામાં આવી હોય છે. એટલું જ નહીં અગાઉ કેજરીવાલ અને કુમાર વિશ્વાસ વચ્ચે જ્યારે અંતર વધ્યું હતું ત્યારે પણ કેજરીવાલે તેમના ટિ્‌વટને રીટિ્‌વટ કરવાનું બંધ કર્યું હતું. આપ નેતા આશુતોષ અને આશીષ ખેતાને ૧૫ ઓગસ્ટના પોતાના પદેથી રાજીનામું આપ્યું હતું. જો કે આશીષ ખેતાનની જાહેરાત મોડેથી કરવામાં આવી હતી. તેમજ બંને નેતાના રાજીનામાં સ્વીકારવામાં આવ્યા નથી.